चिकित्सीय देखभाल अपनाएं हर्बल दवाओं का उपयोग करें अपनी जीवनशैली और डाइट में बदलाव लायें
अगर आप कुछ ऐसे लक्षण अनुभव करती हैं जो आपके हार्मोन लेवल में असंतुलन का संकेत देते हैं या आपके स्वास्थ्य को प्रभावित करते हैं तो डॉक्टर को दिखाएँ | याद रखें, हार्मोन्स में बदलाव होना आम बात है, विशेषरूप से उन महिलाओं में जो मीनोपॉज की अवस्था से गुजर रही हों | परन्तु, अगर आपकी आयु मीनोपॉज या पेरीमीनोपॉज की सामान्य रेंज में न हो, या अगर आपके लक्षण बहुत गंभीर हों तो आपको डॉक्टर को दिखाना चाहिए | इन लक्षणों में शामिल हैं:  हॉट फ्लाशेश या गर्मी के झटके (hot flashes) या सोने में परेशानी होना मूड में बदलाव आना (mood changes) यौन क्रियाओं में बदलाव या फर्टिलिटी कम होना कोलेस्ट्रॉल लेवल कम होना एस्ट्रोजन ट्रीटमेंट प्रोग्राम शुरू करने से पहले अपने डॉक्टर से अपने शरीर पर होने वाले एस्ट्रोजन के प्रभावों के बारे में जानकारी ले लें | जहाँ एक ओर एस्ट्रोजन की कमी से परेशानी हो सकती है, वहीँ दूसरी ओर एस्ट्रोजन लेवल बहुत अधिक होने (या गलत समय पर एस्ट्रोजन की अधिकता) के कारण मासिकधर्म में परिवर्तन, ओवेरियन सिस्ट और ब्रैस्ट कैंसर हो सकते हैं | ऐसी कई स्थितियां होती हैं जिनके कारण हॉट फ्लाशेश, सेक्स की इच्छा में कमी और एस्ट्रोजन लेवल की कमी से सम्बन्धित अन्य लक्षण हो सकते हैं | ऐसा बिलकुल न सोचें कि केवल एस्ट्रोजन की कमी के कारण ही ये लक्षण उत्पन्न होते हैं | एस्ट्रोजन को बढ़ाने के लिए किसी भी ट्रीटमेंट को शुरू करने से पहले डॉक्टर से सलाह लें जिनमे प्राकृतिक और हर्बल सप्लीमेंट शामिल हैं | हार्मोन्स के लेवल के बारे में पता करने के लिए कई प्रकार के टेस्ट किये जाते हैं | संभव है कि आपके डॉक्टर आपको ब्लड टेस्ट कराने के लिए कहेंगे | आपके रक्त में FSH (फोलिकल-स्टीमुलेटिंग हार्मोन) को टेस्ट किया जा सकता है जो ओवरी में एस्ट्रोजन के नियमन और प्रोजेस्टेरोन के उत्पादन के लिए जिम्मेदार होता है |  टेस्ट करवाने से पहले आपके द्वारा पहले से ली जा रही दवाओं और सप्लीमेंट की जानकारी डॉक्टर को दे देनी चाहिए | अगर आप हार्मोनल कंट्रासेप्टिव का उपयोग करती हों तो उसकी जानकारी भी डॉक्टर को दे देनी चाहिए क्योंकि ये आपके टेस्ट को प्रभावित करेंगी | आपको थाइरोइड रोग (thyroid disease), सेक्स डिपेंडेंट हार्मोन ट्यूमर, ओवेरियन सिस्ट्स (ovarian cyst) और असामान्य वेजाइनल ब्लीडिंग जैसी स्थितियों के बारे में भी डॉक्टर से विचार-विमर्श करना चाहिए क्योंकि ये FSH लेवल को प्रभावित करेंगी |  FSH टेस्ट आमतौर पर आपके पीरियड के दूसरे या तीसरे दिन किया जाता है | एस्ट्रोजन तीन प्रकार के होते हैं; एस्ट्रोन (estrone), एस्ट्राडिओल (estradiol) और एस्ट्रिओल (estriol) | आमतौर पर एस्ट्रोजन के एस्ट्राडिओल रूप की टेस्ट के द्वारा गणना की जाती है और प्रीमीनोपॉजल (premenopausal) महिला के लिए इसकी सामान्य रेंज 30-400 पिको ग्राम/मिलीलीटर होती है (जो आपके मासिकधर्म की स्थिति पर निर्भर करती है) और पोस्टमीनोपॉजल (postmenopausal) महिलाओं में इसकी सामान्य रेंज 0-30 पिकोग्राम/मिलीलीटर होती है |20 पिकोग्राम/ मिलीलीटर से कम लेवल होने पर हॉट फ्लाशेश जैसे हार्मोन सम्बंधित लक्षण दिखाई दे सकते हैं | कई प्रकार की एस्ट्रोजन थेरेपी पाई जाती हैं जिनमे पिल्स, स्किन पैचेज और स्थानीय जेल्स और क्रीम शामिल हैं | वेजाइनल एस्ट्रोजन भी टेबलेट्स, रिंग्स या क्रीम के रूप में आते हैं जिन्हें वेजाइना में सीधे प्रवेश कराया जा सकता है | अपने लिए उचित विकल्प को जानने के लिए डॉक्टर से बात करें | यह हर्ब कई हेल्थ स्टोर्स में गोली के रूप में मिल सकती है | विशिष्ट डोज़ के लिए पैकेज पर लिखे निर्देशों का पालन करें | चेस्टबेर्री प्रिमेंस्ट्रुअल सिंड्रोम (premenstrual syndrome) में राहत पहुंचाने में मदद कर सकती हैं, परन्तु इसके वैज्ञानिक प्रमाण वर्तमान में सीमित मात्रा में ही उपलब्ध हैं | हालाँकि, इसके द्वारा मीनोपॉजल लक्षणों का कम होना, स्तन्यदुग्ध बढ़ना या फर्टिलिटी बढ़ना अभी तक सिद्ध नहीं हुआ है |  चेस्टबेर्री के द्वारा एस्ट्रोजन लेवल को प्रभावित करना देखा गया है |परन्तु, इसका सही व्यवहार और प्रभाव का स्तर विस्तृत रूप से प्रमाणित नहीं है |  अगर आप बर्थ कण्ट्रोल पिल्स, एंटीसायकोटिक ड्रग्स (antipsychotic drugs), पार्किन्सन्स रोग के इलाज़ के लिए उपयोग की जाने वाली दवाएं या मेटोक्लोप्रामाइड (metoclopramide), डोपामाइन- प्रभाव वाली दवाएं ले रहे हों तो चेस्टबेर्री का उपयोग न करें | फायटोएस्ट्रोजन शरीर में एस्ट्रोजन के विकल्प के रूप में काम करते हैं और कई पौधों और हर्ब्स में प्राकृतिक रूप से पाए जाते हैं | अगर आप एस्ट्रोजन की कमी या मीनोपॉज से होने वाले लक्षणों को दूर करना चाहते हैं तो फायटोएस्ट्रोजन के उपयोग के बारे में सोचें | फायटोएस्ट्रोजन का उपयोग संयमित मात्रा में करें | अगर आप गर्भधारण करना चाहती हों तो फायटोएस्ट्रोजन का उपयोग नहीं करना चाहिए | फायटोएस्ट्रोजन का सम्बन्ध इनफर्टिलिटी या बांझपन और विकासात्मक समस्याओं से पाया गया है | हालाँकि, फायटोएस्ट्रोजन के विशेष स्तर को क्लिनिकल रूप से अंतर्ग्रहण करने के लिए इन खाद्य पदार्थों की भरपूर मात्रा लेने की ज़रूरत होगी |फायटो एस्ट्रोजन युक्त खाद्य पदार्थ और हर्ब्स निम्नलिखित हैं:  फलियाँ: सोयाबीन, मटर, पिंटो, सेम की फली फल: क्रैनबेरी, आलूबुखारा, अखरोट हर्ब्स: ऑरेगैनो (oregano), ब्लैक कॉहोश (black cohosh), सेज (sage), मुलहटी (licorice) समग्र अनाज फ्लेक्ससीड (flaxseed) सब्जियां: ब्रोकॉली और फूलगोभी कई प्रकार की हर्बल चाय आपके एस्ट्रोजन लेवल को बढ़ा सकती हैं या आपके एस्ट्रोजन लेवल को प्रभावित किये बगैर मीनोपॉज के लक्षणों में या प्रिमेंस्ट्रुअल सिंड्रोम (premenstrual syndrome) के लक्षणों में राहत दे सकती हैं | एक कप गर्म पानी में 5 मिनट तक हर्ब्स को भिगोकर रखें |  ब्लैक और ग्रीन टी: ब्लैक और ग्रीन टी में फायटोएस्ट्रोजन पाए जाते हैं |  डोंग कुई (dong quai-“एंजेलिका सिनेन्सिस”):  इसका उपयोग चायनीज परम्परागत दवाओं में किया जाता है, यह हर्ब प्रिमेंस्ट्रुअल सिंड्रोम के लक्षणों को कम कर “सकती” है | अगर आप वार्फरिन (warfarin) जैसी खून को पतला करने वाली दवाएं लेते हों तो इस हर्ब का उपयोग न करें |  रेड क्लोवर (red clover): इसमें आइसोफ्लेवोंस (isoflavones) पाए जाते हैं जिनसे मीनोपॉज या प्रिमेंसट्रुअल सिंड्रोम के लक्षणों को कम करने में मदद मिल सकती है |  ब्लैक कॉहोश (black cohosh): यह हर्ब एस्ट्रोजन के कुछ लाभ प्रदान करती है लेकिन एस्ट्रोजन के लेवल को नहीं बढ़ाती | यह मीनोपॉज के लक्षणों जैसे हॉट फ्लाशेश और वेजाइना की शुष्कता से राहत दे सकती है | इसे लेने से पहले डॉक्टर की सलाह लें क्योंकि यह कई प्रकार की दवाओं के साथ प्रतिक्रिया कर सकती है | फ्लेक्स सीड्स में फायटोएस्ट्रोजन की उच्च सांद्रता पायी जाती है | ज्यादा प्रभाव पाने के लिए ½ कप पिसे हुए फ्लेक्स सीड्स खाएं | इनमे ओमेगा-3 फैटी एसिड भी उच्च मात्रा में पाया जाता है जो आपको ह्रदय रोग, कैंसर, स्ट्रोक, और डायबिटीज जैसी बीमारियां होने की सम्भावना को कम कर सकता है | अपने नाश्ते में या स्वास्थ्यवर्धक स्मूथी में फ्लेक्स सीड मिलाएं और खाएं | धूम्रपान से एंडोक्राइन सिस्टम पर नकारात्मक प्रभाव पड़ सकता है जिससे शरीर की एस्ट्रोजन उत्पादन की क्षमता कम हो जाती है | प्रीमीनोपॉजल महिला में धूम्रपान का सम्बन्ध मासिकधर्म में गड़बड़ी, बाँझपन और मीनोपॉज जल्दी होने जैसी समस्याओं से होता है | एक्सरसाइज को एस्ट्रोजन लेवल के कम होने से सम्बंधित पाया गया है | इसलिए अत्यधिक एक्सरसाइज न करें बल्कि नियमित रूप से मध्यम एक्सरसाइज करें | मध्यम व्यायाम न केवल स्वास्थ्यवर्धक होता है, बल्कि इससे महिलाओं में ब्रैस्ट कैंसर होने की सम्भावना को भी कम किया जा सकता हैऔर सम्पूर्ण जीवन में बढ़ोत्तरी की जा सकती है | एथलिट लोगों में एस्ट्रोजन का लेवल कम हो सकता है क्योंकि जिन महिलाओं में शारीरिक वसा कम होता है उन्हें एस्ट्रोजन के उत्पादन में अधिक परेशानी होती है | अगर आप एथलिट हैं और आपका शारीरिक फैट का स्तर कम है तो एस्ट्रोजन को बढाने के उचित उपाय को जानने के लिए डॉक्टर को दिखाएँ | आपके एंडोक्राइन सिस्टम को सही रूप से काम करने के लिए और एस्ट्रोजन के सामान्य स्तर को बनाये रखने के लिए एक स्वस्थ शरीर की आवश्यकता होती है | महिलाएं एस्ट्रोजन को अपनी डाइट से प्राप्त नहीं कर सकतीं, लेकिन विस्तृत वैरायटी के भोज्य पदार्थों को खाने से आपके शरीर को प्राकृतिक रूप से एस्ट्रोजन के उत्पादन का बेहतरीन मौका मिल जाता है | सोयाबीन प्रोडक्ट्स विशेषरूप से, टोफू जिसमे जेनिस्टिन (genistin) नामक पौधे से मिलने वाला पदार्थ पाया जाता है, एस्ट्रोजन के समान प्रभाव रखते हैं | ये बड़ी मात्रा में मीनोपॉजल लक्षणों को कम कर सकते हैं, लेकिन सोया, हार्मोन लेवल में विशेष अंतर नहीं लाता | अगर आप अपनी डाइट में सोया प्रोडक्ट का समावेश करना चाहते हैं तो निम्नलिखित चीज़ें ले सकते हैं:  एडमेमे (edamame) मीसो (miso), कम मात्रा में सोया नट्स टेम्पेह (tempeh) टेक्सचर्ड सोया प्रोडक्ट (TSP) या टेक्सचर्ड सोयबीन के आटे से बने खाद्य पदार्थ | चीनी शरीर में हार्मोन असंतुलन उत्पन्न कर सकती है | इसकी जगह पर सरल कार्बोहायड्रेट, समग्र अनाज वाली डाइट लें |  उदाहरण के लिए, मैदे की जगह पर समग्र अनाज के आटे का उपयोग करें | समग्र अनाज युक्त पास्ता और ब्राउन राइस का उपयोग करें | जो महिलाएं दिन में दो कप (200 मिलीग्राम) से अधिक कॉफ़ी का सेवन करती हैं उनमे कॉफ़ी न पीने वाली महिलाओं की अपेक्षा एस्ट्रोजन का लेवल अधिक होता है | चूँकि कॉफ़ी एस्ट्रोजन लेवल को बढाती है इसलिए यह नहीं समझना चाहिए कि इससे फर्टिलिटी भी बढ़ जाती है | अगर आप ओवुलेशन के लिए एस्ट्रोजन को बढ़ाना चाहती हैं तो कॉफ़ी और कैफीन आपकी ज्यादा मदद नहीं कर सकते |  आर्गेनिक कॉफ़ी (organic coffee) का उपयोग करें: अधिकतर कॉफ़ी पेस्टिसाइड के भारी स्प्रे से उगाई जाती हैं इसलिए ऑर्गनिक कॉफ़ी पीने से आप हर्बिसाइड, पेस्टिसाइड और फ़र्टिलाइज़र के कम संपर्क में आयेंगे | बिना ब्लीच किये गये फ़िल्टर का उपयोग करें | कई वाइट कॉफ़ी फ़िल्टर्स में ब्लीच पाया जाता है जो अंतिम उत्पाद में मिल सकता है इसलिए एक सुरक्षित पेय के लिए बिना ब्लीच किये हुए फ़िल्टर का उपयोग करें | कॉफ़ी और अन्य कैफीनयुक्त पेय पदार्थों का उपयोग कम मात्रा में करें | आपको प्रतिदिन 400 मिलीग्राम से अधिक कॉफ़ी का उपभोग नहीं करना चाहिए और औसत से कम कॉफ़ी पीने का लक्ष्य बनाना चाहिए |
अपने लक्षणों पर नज़र रखें: डॉक्टर को दिखाएँ: एस्ट्रोजन लेवल टेस्ट कराएं: एस्ट्रोजन थेरेपी आजमायें: चेस्टबेर्री (chasteberry) सप्लीमेंट लें: ऐसे खाद्य पदार्थ लें जिनमे फायटोएस्ट्रोजन (phytoestrogen) उच्च मात्रा में हों: एक हर्बल चाय बनायें: फ्लेक्स सीड्स खाएं: धूम्रपान छोड़ें: मध्यम व्यायाम करना शुरू करें: सेहतमंद भोजन करें: सोया खाएं और सोया मिल्क पियें: चीनी का अंतर्ग्रहण कम कर दें: कॉफ़ी पियें:
https://www.wikihow.com/Increase-Estrogen https://www.wikihow.com/Increase-Estrogen https://www.wikihow.com/Increase-Estrogen
Seeking Medical Care Using Herbal Remedies Changing Your Lifestyle and Diet